શ્રીજીની ઇચ્છા પ્રમાણે શ્રી દાઉજી મહારાજે સેવકોને જુદા જુદા પ્રદેશમાં શ્રીનાથજીના ધ્વજાજી પધરાવવાની વ્યવસ્થા કરી અને વૈષ્ણવ ભક્તોને સ્વરૂપના દર્શન કરાવ્યા. વૈષ્ણવો શ્રી ધ્વજાજીને સાક્ષાત શ્રીજી સ્વરૂપથી ભાવનાથી ભોગ ધરે, દંડવત કરે અને સેવા કરે શ્રી ધ્વજારોહણ મહોત્સવ ૧૭૭ વર્ષથી પ્રચલિત છે. આજે પણ વૈષ્ણવો શ્રી ધ્વજાજીને પધરાવી શ્રીજી સાક્ષાત દર્શનનો અનુભવ કરે છે. શ્રીનાથજીના પ્રત્યક્ષ દર્શનથી જે ફળ મળે તે ફળ શ્રી ધ્વજાજીનાં દર્શન કરવાથી મળે છે.•